《晚出西郊》
宋代·李复

晚日登西原，劲风飘我衣。
萧萧班马鸣，野旷行人稀。
抚辔无与语，目送新鸿飞。
俗尘叹久艰，故山多蕨薇。

作者简介：宋京兆府长安人，字履中，世称潏水先生。神宗元丰二年进士。尝师张载。喜言兵事，于书无所不读，工诗文。累官中大夫、集贤殿修撰。徽宗崇宁中，为熙河转运使，以议边事不合罢。金兵入关中，起知秦州，空城无兵，遂遇害。有《潏水集》。